La sol·licitud consta de la documentació següent:

* 1. Model de sol·licitud (ANNEX 2)
	2. Fotocopia del DNI de la persona sol·licitant de la subvenció.
	3. Certificat d’empadronament dels menors pels quals es sol·licita la subvenció.
	4. Acreditació d’una de les següents circumstàncies definides a la base 3 d) de la convocatòria de subvencions:

 4.1: Estar en situació de vulnerabilitat social i/o econòmica, mitjançant informe de Serveis Socials de l’Ajuntament respectiu.

 4.2:Trobar-se en situació de desocupació i figurar inscrits en l’oficina de demanda d’ocupació, mitjançant còpia compulsada de la targeta de demanda d’ocupació.

 4.3: Haver resultat afectada per un ERTO o un cessament total o parcial de l'activitat laboral amb motiu de la crisi sanitària derivada del COVID-19 i que s'hagin d'incorporar al seu lloc de treball o reiniciïn la seva activitat laboral, mitjançant:

 4.3.1: En el cas de situació legal de desocupació temporal, mitjançant certificat expedit per l’entitat gestora de les prestacions.

 4.3.2: En el cas de cessament total de l’activitat dels treballadors per compte propi, mitjançant certificat expedit per l’Agència Estatal de l’Administració Tributària o òrgan competent de la Comunitat Autònoma, en el seu cas, sobre la base de declaració de cessament de l’activitat declarada per l’interessat.

 4.3.3: En el cas de cessament parcial de l’activitat dels treballadors per compte propi, mitjançant l’acreditació de la reducció de la facturació en, al menys, un 75 % en relació amb la facturació mitja del primer trimestre de l’any trimestre anterior, per qualsevol mitjà de prova admès en dret.

* 1. Original o còpia compulsada del llibre de família.
	2. Inscripció dels menors a càrrec a alguna activitat Esportiva i de lleure que es duguin a terme durant l’estiu del 2020.
	3. Justificació de la despesa. Al tractar-se de despeses inferiors a 3.000 €, serà suficient que les persones beneficiàries de la subvenció justifiquin les despeses de les activitats Esportives i de lleure d’estiu mitjançant una declaració formal. No obstant, el beneficiari té l'obligació de conservar els justificants de pagament durant 4 anys a efectes d'un possible control financer.
	4. Certificat bancari normalitzat, que acrediti el compte corrent o la llibreta en la qual s'ha d'ingressar l'import de la subvenció.

# Una altra informació rellevant

1. Només es podrà sol·licitar una ajuda/subvenció per cada menor amb un màxim de 150 € mensuals. Si el cost de la matricula és inferior a aquesta quantitat (150€), la subvenció s'ajustarà a la despesa real reflectida en el document acreditatiu de la matrícula.
2. Només es finançaran la formació integral i la pràctica en una o diverses activitats esportives, i que es duen a terme, com a mínim, durant 10 dies consecutius, o no consecutius, dins d'un període de 14 dies naturals, independentment de si són complets o no. Aquestes activitats es podran desenvolupar en qualsevol instal·lació esportiva, poliesportiu, gimnàs, centre docent o altres instal·lacions a l'aire lliure.

# Data de presentació de les sol·licituds en el Registre de l'Ajuntament:

**Data d’inici:** Per definir (pendent de la signatura del Conveni amb el Consell de Mallorca). En tot cas l'Ajuntament informarà les persones interessades pels mitjans habituals .

**Data final:** 10 de setembre